Številka: 06182-1222/2023-6

Datum: 24.7.2023

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:**

Kovinoplastika Lož industrija kovinskih in plastičnih izdelkov d. o. o.

**Naprava / lokacija:**

Naprava za površinsko obdelavo kovin z uporabo elektrolitskih ali kemičnih postopkov z 252,37 m3 skupnega volumna kadi brez izpiranja na lokaciji Cesta 19. oktobra 57, Lož

**Datum pregleda:**

24.5.2023

**Okoljevarstveno dovoljenje (OVD) številka:**

* številka 35407-5/2006-22, z dne 20. 6. 2007,
* odločba, številka 35407-25/2010-9, z dne 22. 2. 2011,
* odločba, številka 35406-25/2014-5, z dne 18. 6. 2014,
* odločba, številka 35406-57/2015-12, z dne 22. 6. 2016,
* odločba, številka 35406-68/2017-12, z dne 2. 4. 2019, in
* odločba, številka 35406-38/2019-8, z dne 21. 4. 2021.

**Usklajenost z OVD:**

**DA**

Nazivna proizvodna zmogljivost se ni spremenila, dejanska proizvodnja pa ni maksimalna.

Zavezanec zagotavlja, da na izpustih niso presežene dopustne vrednosti emisij v zrak. Za emisije v zrak ima opravljene meritve in Poročila o njih za vse predpisane izpuste v obratovanju. Meritve so se izvedle v letu 2020 in 2021, ki jih je izvedel pooblaščeni izvajalec na stalnih merilnih mestih. Ocena o letnih emisijah snovi v zrak ne izkazuje preseganja mejnih vrednosti na nobenem merilnem mestu. Ubežnih emisij ni. Za vse vgrajene hladilne sisteme ima opravljene letne preglede tesnosti. Vsako leto tudi zagotovi nastavitve zgorevanja na gorilnikih kurilnih naprav, ki ga opravi pooblaščeni serviser proizvajalca.

Iz poročila o obratovalnem monitoringu odpadnih vod za leto 2022 je bilo ugotovljeno, da nastajajo industrijske in komunalne odpadne vode, ki se odvajajo v javno kanalizacijo, ki se zaključi s komunalno čistilno napravo Stari trg – Lož ter hladilne odpadne vode, ki se odvajajo v vodotok Brežiček. Preseganja mejnih vrednosti izmerjenih parametrov ni bilo, prav tako ni bilo čezmernega onesnaževanja okolja z odvajanjem odpadne vode. Meritve je izvedla pooblaščena organizacija. Zavezanec ima poslovnike in vodi obratovalne dnevnike čistilne naprave in lovilnikov olja.

Zavezanec skladišči odpadke na utrjenih površinah, namenjenih skladiščenju odpadkov. Odpadki se skladiščijo ločeno in so označeni s klasifikacijsko številko odpadka in imenom odpadka. Zavezanec vodi evidenco o nastajanju odpadkov. Odpadke oddaja z evidenčnimi listi v Sloveniji in tujini. Ima izdelan Načrt gospodarjenja z odpadki in sklenjeno pogodbo z družbo za ravnanje z embalažo in odpadno embalažo. V letu 2022 je zavezanec obdeloval le lastne odpadke. Zavezanec manjši del izdelkov proda na domačem trgu.

Zavezanec dovolitve opustitve meritev hrupa še ni rekonstruiral ali znatno spremenil obratovanja naprav, zato obratovalnega monitoringa hrupa v okolju ne izvaja.

Zavezanec vodi evidence o porabi vode in energije.

Zavezanec skladišči nevarne snovi v objektih s sistemom prestrezanja in zadrževanja tako, da je vsak trenutek mogoč pregled iztekanja nevarne snovi. Prostornina zadrževalnega sistema je enaka ali večja nazivni prostornini nepremičnih rezervoarjev. Cevovodi so ustrezno vzdrževani, imajo tesne spoje, preprečevala za polnjenje nad nazivno prostornino. Utrjena površina pretakališča je nepropustna za nevarne tekočine in preprečuje odtekanje v kanalizacijo, vode in pronicanje v tla. Zavezanec ima Načrt ravnanja z nevarnimi tekočinami in vodi evidenco o letnem pretoku nevarnih tekočin. Zavezanec izvaja občasne preglede rezervoarjev. Galvana in skladišče sta izvedena kot lovilna skleda. Zavezanec ima urejene eko točke z absorpcijskimi in tesnilnimi sredstvi, aktivno požarno zaščito in hidrante, izvaja redne termovizijske preglede električnih instalacij in redno vzdržuje naprave in opremo. Zavezanec ima tudi prostovoljno industrijsko gasilsko društvo Kovinoplastika Lož ter organizira izobraževanje in usposabljanje zaposlenih.

Zavezanec ima izdelane in prenovljene načrte ter predvidene ukrepe in postopke ravnanja za primer nesreče. Ima plan preventivnega vzdrževanja ter opravljene preglede tesnosti posod in cevovodov vseh vrst. V primeru požara ima predvideno zajetje razlitja nevarnih snovi in požarne vode.

**Zaključki / naslednje aktivnosti:**

Naslednji redni inšpekcijski nadzor bo opravljeni skladno s planom Inšpektorata.